Държавен вестник, бр. 41, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  41
МИНИСТЕРСКИ СЪВЕТ
ПОСТАНОВЛЕНИЕ № 95 
ОТ 18 МАЙ 2010 Г.
за приемане на Устройствен правилник на 
Изпълнителната агенция по рибарство и ак-
вакултури и за закриване на Изпълнителната 
агенция по хидромелиорации към министъра 
на земеделието и храните
МИНИСТЕРСКИЯТ СЪВЕТ
П О С ТА Н О В И :
Чл. 1. Приема Устройствен правилник на 
Изпълнителната агенция по рибарство и ак­
вакултури.
Чл. 2. (1) Закрива Изпълнителната агенция 
по хидромелиорации към министъра на земе­
делието и храните. 
(2) Ликвидацията на закритата агенция да се 
извърши от комисия, назначена от министъра 
на земеделието и храните, в срок до 2 месе­
ца от влизането в сила на постановлението. 
Разходите по ликвидацията са за сметка на 
утвърдените разходи на закритата агенция по 
бюджета за 2010 г.
(3) Имуществото, архивите, както и неуре­
дените задължения и вземания на закритата 
агенция се поемат от Министерството на 
земеделието и храните. За преминаването на 
имуществото на закритата агенция се съставя 
предавателно-приемателен протокол от коми­
сията по ал. 2.
(4) Трудовите и служебните правоотноше­
ния със служителите от закритата агенция се 
уреждат при условията и по реда на чл. 123 
от Кодекса на труда и чл. 87а от Закона за 
държавния служител и в съответствие с оп­
ределените в устройствените правилници на 
Министерството на земеделието и храните и 
на областните дирекции „Земеделие“ функции 
и численост.
(5) Трудовите и служебните правоотношения 
със служителите от закритата агенция извън 
случаите по ал. 4 се уреждат при условията и 
по реда на чл. 328, ал. 1, т. 1 от Кодекса на 
труда, съответно на чл. 106, ал. 1, т. 1 от Закона 
за държавния служител.
(6) Министърът на финансите по предложе­
ние на министъра на земеделието и храните 
да извърши съответните промени по бюджета 
на Министерството на земеделието и храните.
Заключителни разпоредби
§ 1. Отменят се:
1. Устройственият правилник на Изпълни­
телната агенция по рибарство и аквакултури, 
приет с Постановление № 51 на Министерския 
съвет от 2008 г. (ДВ, бр. 32 от 2008 г.).
2. Устройственият правилник на Изпълни­
телната агенция по хидромелиорации, приет с 
Постановление № 134 на Министерския съвет 
от 2001 г. (обн., ДВ, бр. 53 от 2001 г.; изм. и 
доп., бр. 88 от 2001 г., бр. 4, 25 и 103 от 2003 г., 
бр. 71 от 2006 г., бр. 77 от 2007 г., бр. 53 и 76 
от 2008 г. и бр. 5 от 2010 г.).
§ 2. В Устройствения правилник на Минис­
терството на земеделието и храните, приет с 
Постановление № 265 на Министерския съвет 
от 2009 г. (обн., ДВ, бр. 90 от 2009 г.; изм. и 
доп., бр. 4 от 2010 г.), се правят следните из­
менения и допълнения:
1. В чл. 22:
а) точка 3 се изменя така:
„3. дирекция „Финансово управление, бюджет 
и счетоводство“;“
б) точка 4 се отменя.
2. В чл. 25 се създават т. 21 – 44:
„21. организира и осъществява счетоводната 
дейност на министерството в съответствие със 
Закона за счетоводството, действащата норма­
тивна уредба в бюджетната сфера и разработения 
индивидуален модел на счетоводна политика;
22. извършва счетоводно отчитане на прихо­
дите и разходите на бюджета на министерството 
и изготвя отчета за касовото му изпълнение;
23. осъществява текущо наблюдение на пла­
щанията в СЕБРА на министерството;
24. осигурява данните и изготвя ежемесечни 
и тримесечни отчети за касовото изпълнение 
на бюджета и извънбюджетните сметки, както 
и обобщава данните за цялата система;
25. съставя годишния финансов отчет на 
министерството;
26. извършва счетоводното отчитане на при­
ходите и разходите по пълна бюджетна класи­
фикация по счетоводни сметки от Сметкоплана 
за бюджетните предприятия и по системата на 
„Единната сметка“;
27. изготвя годишния баланс на админи­
страцията и консолидирания баланс за ми­
нистерството;
28. изготвя, изплаща и контролира пра­
вилното начисляване на възнагражденията 
на работещите в държавната администрация 
и на изпълнителите по граждански договори; 
подава необходимата информация в терито­
риалните дирекции на Националната агенция 
по приходите и в регионалните управления на 
социалното осигуряване;
29. осигурява, проверява и комплектува не­
обходимите документи за разплащане на капи­
талови разходи по бюджета на министерството;
30. отчита набирането и изразходването на 
извънбюджетните средства и фондове;
31. съблюдава и осъществява текущ и пос­
ледващ контрол по законосъобразното изготвя­
не, обработка и съхраняване на счетоводните 
документи;
32. изготвя, обобщава и подава дневниците 
по Закона за данък върху добавената стойност 
на всички разпоредители с бюджетни кредити 
и на министерството;
33. участва в подготовката и извършването 
на годишните инвентаризации и изготвя до­
клад за състоянието на активите и пасивите 
до министъра;